U-23 Osiyo Kubogi bellashuvlari davom etmoqda. Kecha, 12 iyun sanasida chorakfinal doirasidan o‘rin olgan Janubiy Koreya — Yaponiya bellashuvi o‘tkazildi. Unda kunchiqar yurt vakillari 3:0 hisobida g‘alaba qozondi. Gollarning 2tasiga Yuito Suzuki, bittasiga Mao Hosoya mualliflik qildi. Shu tariqa, Yaponiya yarimfinal ishtirokchisiga aylandi. Ushbu bosqichda ularga musobaqa mezboni O‘zbekiston raqiblik qiladi. Ma’lumot uchun, O‘zbekiston — Yaponiya uchrashuvi 15 iyun, 21:00da, «Bunyodkor» stadionida bo‘lib o‘tadi. Quyida Janubiy Koreya — Yaponiya uchrashuvidan fotogalereyani tomosha qilishingiz mumkin. Suratlar muallifi — Muhammadjon G‘aniyev.